CELEX: 32009R0098
Language: sk
Date: 2009-02-02 00:00:00
Title: Nariadenie Komisie (ES) č. 98/2009 z  2. februára 2009 , ktorým sa zapisujú určité názvy do Registra chránených označení pôvodu a chránených zemepisných označení [Aceite de La Alcarria (CHOP), Radicchio di Verona (CHZO), Zafferano di Sardegna (CHOP), Huîtres Marennes Oléron (CHZO)]

3.2.2009   
            
            
               SK
            
            
               Úradný vestník Európskej únie
            
            
               L 33/8
            
         
      NARIADENIE KOMISIE (ES) č. 98/2009
   z 2. februára 2009,
   ktorým sa zapisujú určité názvy do Registra chránených označení pôvodu a chránených zemepisných označení [Aceite de La Alcarria (CHOP), Radicchio di Verona (CHZO), Zafferano di Sardegna (CHOP), Huîtres Marennes Oléron (CHZO)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               V súlade s článkom 6 ods. 2 prvým pododsekom nariadenia (ES) č. 510/2006 sa žiadosť o zápis názvu „Aceite de La Alcarria“, ktorú predložilo Španielsko, žiadosti o zápis názvov „Radicchio di Verona“ a „Zafferano di Sardegna“, ktoré predložilo Taliansko, a žiadosť o zápis názvu „Huîtres Marennes Oléron“, ktorú predložilo Francúzsko, uverejnili v Úradnom vestníku Európskej únie
                   (2).
            
         
               (2)
            
            
               Keďže Komisii nebola oznámená žiadna námietka podľa článku 7 nariadenia (ES) č. 510/2006, tieto názvy sa musia zapísať do registra,
            
         PRIJALA TOTO NARIADENIE:
   Článok 1
   Názvy uvedené v prílohe k tomuto nariadeniu sa zapisujú do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. februára 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. EÚ C 112, 7.5.2008, s. 39 (Aceite de La Alcarria), Ú. v. EÚ C 114, 9.5.2008, s. 11 (Radicchio di Verona), Ú. v. EÚ C 117, 14.5.2008, s. 39 (Zafferano di Sardegna), Ú. v. EÚ C 118, 15.5.2008, s. 35 (Huîtres Marennes Oléron).
   
      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:
      Trieda 1.5.   Oleje a tuky (maslo, margarín, oleje atď.)
      ŠPANIELSKO
      Aceite de La Alcarria (CHOP)
      Trieda 1.6.   Ovocie, zelenina a obilniny v pôvodnom stave alebo spracované
      TALIANSKO
      Radicchio di Verona (CHZO)
      Trieda 1.7.   Čerstvé ryby, mäkkýše a kôrovce a výrobky z nich
      FRANCÚZSKO
      Huîtres Marennes Oléron (CHZO)
      Trieda 1.8.   Iné výrobky prílohy I k zmluve (koreniny atď.)
      TALIANSKO
      Zafferano di Sardegna (CHOP)